CELEX: 32020D0603
Language: el
Date: 2020-04-16 00:00:00
Title: Απόφαση (ΚΕΠΠΑ) 2020/603 της Επιτροπής Πολιτικής και Ασφάλειας της 16ης Απριλίου 2020 σχετικά με τον διορισμό του διοικητή δυνάμεων της αποστολής της ΕΕ για τη στρατιωτική αποστολή της Ευρωπαϊκής Ένωσης που θα συμβάλει στην εκπαίδευση των ενόπλων δυνάμεων του Μάλι (EUTM Mali) και για την κατάργηση της απόφασης (ΚΕΠΠΑ) 2019/2096 (EUTM Mali/1/2020)

4.5.2020   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 139/65
               
            
         ΑΠΟΦΑΣΗ (ΚΕΠΠΑ) 2020/603 ΤΗΣ ΕΠΙΤΡΟΠΗΣ ΠΟΛΙΤΙΚΗΣ ΚΑΙ ΑΣΦΑΛΕΙΑΣ
         της 16ης Απριλίου 2020
         σχετικά με τον διορισμό του διοικητή δυνάμεων της αποστολής της ΕΕ για τη στρατιωτική αποστολή της Ευρωπαϊκής Ένωσης που θα συμβάλει στην εκπαίδευση των ενόπλων δυνάμεων του Μάλι (EUTM Mali) και για την κατάργηση της απόφασης (ΚΕΠΠΑ) 2019/2096 (EUTM Mali/1/2020)
         Η ΕΠΙΤΡΟΠΗ ΠΟΛΙΤΙΚΗΣ ΚΑΙ ΑΣΦΑΛΕΙΑΣ,
         Έχοντας υπόψη τη Συνθήκη για την Ευρωπαϊκή Ένωση και ιδίως το άρθρο 38,
         Έχοντας υπόψη την απόφαση 2013/34/ΚΕΠΠΑ του Συμβουλίου, της 17ης Ιανουαρίου 2013, για στρατιωτική αποστολή της Ευρωπαϊκής Ένωσης που θα συμβάλει στην εκπαίδευση των ενόπλων δυνάμεων του Μάλι (EUTM Mali) (1) και ιδίως το άρθρο 5,
         Εκτιμώντας τα ακόλουθα:
         
                     (1)
                  
                  
                     Δυνάμει του άρθρου 5 παράγραφος 1 της απόφασης 2013/34/ΚΕΠΠΑ, το Συμβούλιο εξουσιοδότησε την Επιτροπή Πολιτικής και Ασφάλειας (ΕΠΑ) να λαμβάνει αποφάσεις για την άσκηση του πολιτικού ελέγχου και της στρατηγικής καθοδήγησης της EUTM Mali, συμπεριλαμβανομένων των αποφάσεων για τον διορισμό των επόμενων διοικητών δυνάμεων της αποστολής της ΕΕ για την EUTM Mali.
                  
               
                     (2)
                  
                  
                     Στις 28 Νοεμβρίου 2019, η ΕΠΑ εξέδωσε την απόφαση (ΚΕΠΠΑ) 2019/2096 (2), με την οποία διορίστηκε διοικητής δυνάμεων της αποστολής της ΕΕ για την EUTM Mali ο ταξίαρχος João Pedro RATO BOGA DE OLIVEIRA RIBEIRO.
                  
               
                     (3)
                  
                  
                     Στις 4 Δεκεμβρίου 2019, η Τσεχική Δημοκρατία πρότεινε τον διορισμό του ταξιάρχου František RIDZÁK ως διαδόχου του ταξιάρχου João Pedro RATO BOGA DE OLIVEIRA RIBEIRO, ως διοικητή δυνάμεων της αποστολής της ΕΕ για την EUTM Mali από τις 12 Ιουνίου 2020.
                  
               
                     (4)
                  
                  
                     Στις 24 Φεβρουαρίου 2020, η στρατιωτική επιτροπή της ΕΕ υποστήριξε την εν λόγω εισήγηση.
                  
               
                     (5)
                  
                  
                     Θα πρέπει συνεπώς να ληφθεί απόφαση σχετικά με τον διορισμό του ταξιάρχου František RIDZÁK ως διοικητή δυνάμεων της αποστολής της ΕΕ για την EUTM Mali από τις 12 Ιουνίου 2020.
                  
               
                     (6)
                  
                  
                     Η απόφαση (ΚΕΠΠΑ) 2019/2096 θα πρέπει, συνεπώς, να καταργηθεί.
                  
               
                     (7)
                  
                  
                     Σύμφωνα με το άρθρο 5 του πρωτοκόλλου αριθ. 22 σχετικά με τη θέση της Δανίας, που προσαρτάται στη Συνθήκη για την Ευρωπαϊκή Ένωση και στη Συνθήκη για τη λειτουργία της Ευρωπαϊκής Ένωσης, η Δανία δεν συμμετέχει στην εκπόνηση και την εφαρμογή αποφάσεων και δράσεων της Ευρωπαϊκής Ένωσης που έχουν συνέπειες στην άμυνα. Ως εκ τούτου, η Δανία δεν συμμετέχει στη θέσπιση της παρούσας απόφασης και δεν δεσμεύεται από αυτήν ούτε υπόκειται στην εφαρμογή της,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Ο ταξίαρχος František RIDZÁK διορίζεται διοικητής δυνάμεων της αποστολής της ΕΕ για τη στρατιωτική αποστολή της Ευρωπαϊκής Ένωσης που θα συμβάλει στην εκπαίδευση των ενόπλων δυνάμεων του Μάλι (EUTM Mali) από τις 12 Ιουνίου 2020.
         
         
            Άρθρο 2
            Η απόφαση (ΚΕΠΠΑ) 2019/2096 καταργείται.
         
         
            Άρθρο 3
            Η παρούσα απόφαση αρχίζει να ισχύει στις 12 Ιουνίου 2020.
         
         
            Βρυξέλλες, 16 Απριλίου 2020.
            
               
                  Για την Επιτροπή Πολιτικής και Ασφάλειας
               
               
                  Η Πρόεδρος
               
               S. FROM-EMMESBERGER
            
         
         
            (1)  ΕΕ L 14 της 18.1.2013, σ. 19.
         
            (2)  Απόφαση (ΚΕΠΠΑ) 2019/2096 της Επιτροπής Πολιτικής και Ασφάλειας, της 28ης Νοεμβρίου 2019, σχετικά με τον διορισμό του διοικητή δυνάμεων αποστολής της ΕΕ για τη στρατιωτική αποστολή της Ευρωπαϊκής Ένωσης που θα συμβάλει στην εκπαίδευση των ενόπλων δυνάμεων του Μάλι (EUTM Mali) και για την κατάργηση της απόφασης (ΚΕΠΠΑ) 2019/948 (EUTM Mali/2/2019) (ΕΕ L 317 της 9.12.2019, σ. 108).